केरल में भाजपा और आरएसएस के कार्यकर्ता की हत्या के विरोध में धरना
केरलमें सीपीएम सरकार समर्थित असामाजिक तत्वों द्वारा हिंदू संगठनों के कार्यकर्ताओं की हो रही हत्या के विरोध में जनाधिकार समिति एवं जामताड़ा नागरिक मंच द्वारा जामताड़ा अनुमंडल कार्यालय के समक्ष धरना दिया गया। कार्यक्रम की अध्यक्षता जिला संघचालक कृष्णकांत दूबे ने किया। आरएसएस के विभाग संघ चालक सुरेश दास ने कहा कि केरल में हो रही हत्याओं को देखते हुए वहां राष्ट्रपति शासन लागू होना चाहिए।
कहा कि केरल में सीपीएम द्वारा भाजपा और आरएसएस के कार्यकर्ताओं की हत्या की जा रही है। कहा कि एलडीएफ सरकार के सत्ता में आने के बाद यह हिंसा और बढ़ गया है। हाल के दिनों में दस कार्यकर्ताओं की हत्या हो चुकी है मगर केरल सरकार कोई कदम नहीं उठा रहा है। कहा कि हिंसा में मृत एवं घायलों को परिजनों को मुआवजा एवं पुनर्वास के लिए पैकेज की तुरंत व्यवस्था किया जाए। मौके पर नगर पंचायत अध्यक्ष बीरेंद्र मंडल ने कहा कि माकपा सरकार बनने के बाद केरल में राष्ट्रवादी विचारों के पोषक एवं राष्ट्रीय स्वयं सेवक संघ सहित इसके अनुषांगिक संगठनों के कार्यकर्ताओं की हत्या का जो निर्मम दौर चल पड़ा है वह अत्यंत अमानवीय, असहिष्णु, अलोकतांत्रिक और निर्ममता की पराकाष्ठा है। उन्होंने राष्ट्रपति से मांग किया कि इस दिशा में कार्रवाई किया जाए। केरल के मुख्यमंत्री के संरक्षण में यह सारा घटना हो रही है और पुलिस प्रशासन मुकदर्शक बना हुआ है। मौके पर पूर्व कृषि मंत्री सत्यानंद झा, विद्या भारती अनिल सिंह, बजरंग दल के संयोजक अनूप राय, वनवासी कल्याण केंद्र परिषद के जिला संगठन मंत्री सुशील मरांडी, भाजपा जिलाध्यक्ष सुकमुनी हेंब्रम, करमाटांड़ प्रखंड कार्यवाह राजा राम मंडल, सोमनाथ सिंह आदि थे।
धरना पर बैठे कार्यकर्ता।
bho_Deva hin_Deva hin_Deva hin_Deva